பள்ளிப் பருவத்தில் நடக்கும் சுவையான சம்பவங்களின் கோர்வைதான் ‘கனாக் காணும் காலங்கள்’. பள்ளிப்பருவத்தில் தொடங்கும் நட்பும், காதலும்தான் கதைக்களம். இதைத் தொடர்ந்து மற்றுமொரு ஹிட் ‘காதலிக்க நேரமில்லை’. ரொமான்ஸில் சிக்ஸர் விளாசிய இந்தத் தொடரின் டைட்டில் பாடல் இன்றும் பலரின் ரிங்டோன். பெண்கள் மட்டுமே சீரியல் பார்த்துக்கொண்டிருந்த சமயத்தில் ஆண்களையும் சின்னத்திரைக்குள் இழுத்துவந்தது இந்த இரண்டு தொடர்கள் தான்.